Super Bowl er den årlige afslutning på den professionelle amerikanske fodboldliga, NFL, og kampen spilles af vinderne af konferencerne AFC og NFC. Den spilles den første søndag i februar. Sølvpokalen, der dystes om i Super Bowl, hedder "The Vince Lombardi Trophy", opkaldt efter den tidligere spiller og træner Vince Lombardi. Pokalen er fremstillet af sterlingsølv. Den blev lavet og leveret af Tiffany & Co. i New York.